**Nummer:** 2766

**Titel:** Klargøring af togmateriel

**Kort titel:** Togklargøring

**Status:** GOD

**Godkendelsesperiode:** 01-09-2007 og fremefter

**Beskrivelse af jobområdet**

**Definition af jobområdet**

Jobområdet klargøring af togmateriel omfatter klargøring og lettere vedligeholdelse af tog og togsæt inden for godstog, persontog, S-tog og letbanetog samt tilknyttede stations- og infrastrukturopgaver.

Klargøring af godstog omfatter typisk rangering, sikkerhedseftersyn og opsyn af materiel, og såvel korrekt læsning og losning af gods på togvogne som rådgivning af kunder og kolleger i forbindelse hermed.

Klargøring af tog til persontransport omfatter typisk rangering, sikkerhedseftersyn og opsyn med materiel, samt teknisk og servicemæssig vedligeholdelse og klargøring.

Stations- og infrastrukturopgaver omfatter mindre vedligeholdelsesarbejder samt service og rengøringsopgaver på stationer og terminaler.

Hos de store operatører findes på landsplan ca. 700 medarbejder beskæftiget udelukkende med klargøring og lettere vedligeholdelse af togmateriel. Hertil kommer et større antal medarbejdere, som udfører klargøring, som en del af deres øvrige funktion, fx lokomotivførere, rengøringspersonale, håndværkere m.v.

Der findes nationale og internationale myndighedskrav for sikkerhed og helbred, som er fastsat af Trafikstyrelsen og håndtering af farligt gods fastsat af Beredskabsstyrelsen (RID). Der findes myndighedskrav for anvendelse af gaffeltruck og diverse kraner, samt arbejdsmiljøkrav fastsat af Arbejdstilsynet. Sundhedsstyrelsen fastsætter hygiejnekrav og Færdselsstyrelsen almindelige krav er ligeledes gældende. Den enkelte operatør og infrastrukturforvalter kan fastsætte yderlige krav.

Arbejdsopgaverne varetages primært af ufaglærte medarbejdere med en kortere virksomhedsspecifik uddannelse samt faglærte togklargørere og stationsbetjente.

**Typiske arbejdspladser inden for jobområdet**

En medarbejder inden for klargøring og lettere vedligeholdelse af togmateriel udfører sit arbejde på selve stationsområdet, et klargøringsområde og tilgrænsende områder (bl.a. rangering).

Arbejdet udføres på områder, hvor flere aktører arbejder samtidigt, og hvor der er anden trafik og forskellige installationer, som kan udgøre en sikkerhedsrisiko for medarbejderen selv, kolleger og andre aktører, samt for materiellet.

Arbejdet med klargøring og vedligeholdelse af togmateriel er på visse områder ofte ensidigt gentaget og hårdt fysisk arbejde med stor nedslidning. På flere områder kan det betyde, at medarbejderne må forlade arbejdsmarkedet før pensionsalderen. Ny teknologi og en udvikling med større fokus på området er dog med til at mindske nedslidningen*.*

Hos de store operatører foregår togklargøringen på særlige klargøringscentre med op til 50-60 ansatte eller på selve baneterrænet.

Arbejdsopgaverne varetages af ufaglærte medarbejdere med en kortere virksomhedsspecifik uddannelse som depotservicemedarbejder, køremand, komfortmedarbejder, vedligeholdelsesmedarbejder, supervisor inden for godshåndtering, læssekonsulent ved godshåndtering samt mellemleder, fx rangerleder, rangerformand, driftsleder samt faglært togklargører og stationsbetjent.

I visse tilfælde udføres opgaverne omkring togklargøring af medarbejdere, som også udfører andre jobfunktioner, fx lokomotivfører, steward, værkstedspersonale, togfører m.v.

Der anvendes teknologi spændende fra simpel lavteknologi til avanceret højteknologi, og området er præget af en hastig teknologisk udvikling. Edb-udstyr anvendes stort set på alle områder til informationsbearbejdning, kommunikation kvalitetsstyring, arbejdsplanlægning, materieldisponering, fejlmeldinger og registreringer m.v. Teknologien er medvirkende til at medarbejderne ofte skal overskue større helheder og træffe beslutninger, som før blev taget af en mellemleder.

Det er ofte et virksomhedskrav, at medarbejderne kan rotere mellem de forskellige opgaver og funktioner internt i virksomheden. Hos mindre operatører er det en nødvendighed, fordi arbejdsopgaverne er fordelt på færre medarbejdere.

Området har været præget af lav personaleomsætning pga. omfattende rationaliseringer og tjenestemandssystemet. For nye medarbejdere, som overenskomstansættes, har der vist sig en større personaleomsætning. Gennemsnitsalderen er stadig relativ høj, og der må derfor forventes en øget udskiftning inden for en overskuelig årrække. Samtidigt kan en øget mobilitet mellem operatørerne forventes i takt med, at flere operatører melder sig på banen, og personbefordring på bane sættes i udbud.

Området domineres af en række store operatører, men der findes flere mindre operatører, og flere må forventes at komme til i takt med den øgede liberalisering af området.

Hos de store operatører findes egentlige togklargørere inden for områderne:

- S-tog

- Persontog

- Metrotog

- Godstog

**Medarbejderne på arbejdspladserne inden for jobområdet**

De fleste togklargørere har opnået deres kompetencer gennem en kombination af virksomhedsoplæring og deltagelse på kurser. Disse uddannelsesforløb indeholder teknisk-faglig kvalificering, oplæring i fremføring af materiel, samt de obligatoriske sikkerhedsuddannelser. En række forskellige AMU-uddannelser indgår i disse uddannelsesforløb.

Der er kun få faglærte togklargørere (VEUD) og stationsbetjente. Mange togklargørere har dog en anden faglig uddannelse udenfor området.

Mange togklargørere gennemfører de obligatoriske efteruddannelser i sikkerhed i AMU-regi. De fleste togklargørere inden for gods har ligeledes de eksisterende AMU-udddannelser indholdt i deres grund- og efteruddannelse.

Alle togklargørere skal opfylde en række helbredskrav, som er defineret af Trafikstyrelsen, for at kunne udføre arbejdet. Trafikstyrelsen stiller ligeledes krav til grund- og efteruddannelse i sikkerhed.

Medarbejdere beskæftiget med klargøring af gods skal have certifikat inden for farligt gods (RID). Flere har ligeledes certifikat til lastbilmonteret kran D eller E samt certifikat til gaffeltruck. Mange har kørekort til lastbil. Mange af disse certifikater og kvalifikationer får gods-togklargørerne gennem AMU-systemet.

Medarbejdere beskæftiget med klargøring af gods kan videreuddanne sig til hhv. læssekonsulent og supervisor. Disse har en rådgivende og superviserende funktion overfor kolleger, kunder o.a.

Mellemledere - fx rangerledere, rangerformænd, driftsledere -rekrutteres ofte blandt de togklargørere, som har erhvervet sig yderlige teoretiske kvalifikationer. Disse medarbejdere har ansvaret for, at arbejdet udføres korrekt og efter gældende regler.

De fleste medarbejdere beskæftiget med togklargøring er mænd. Kun få af disse er flygtninge eller indvandrere - dog må denne andel forventes at blive større i fremtiden.

Mange medarbejdere inden for jobområdet har problemer med de grundlæggende almene færdigheder, såsom at læse, skrive, regne, samt grundlæggende IT-kompetencer.

Da togdrift rækker langt udover landegrænserne er samarbejde i internationalt perspektiv nødvendigt. Der er derfor stigende kompetencekrav inden for sprog- og kulturforståelse, fx tysk, engelsk, samt svensk og andre nordiske sprog.

Da en togklargørers arbejdsopgaver ofte vil være sammensat forskelligt hos de forskellige operatører, vil de nødvendige kompetencer skulle målrettes den enkelt togklargørers arbejdsopgaver.

**Arbejdsorganisering på arbejdspladserne inden for jobområdet**

Medarbejdere beskæftiget med togklargøring arbejder enten i sjak og teams eller alene - og altid med en høj grad af kontakt og kommunikation med kolleger, andre medarbejdergrupper og eksterne samarbejdspartnere (fx leverandører, operatører m.v.).

Hvor der ikke findes særlige enheder er klargøringsopgaverne, som tidligere nævnt, fordelt på flere forskellige jobfunktioner. Arbejdets organisering veksler her mellem fx lokomotivføreren, som arbejder alene til rengøringssjak eller den faste stab på værkstedet m.v.

Medarbejdere, som arbejder med klargøring af gods, har ofte en stor kontaktflade med både kunder og kolleger.

Der er derfor brug for fleksible medarbejdere, som kan arbejde med mange funktioner, samt tage initiativ til og planlægge og tilrette eget arbejde i samarbejde med andre medarbejdergrupper.

På mange arbejdspladser inden for området lægges der flere og flere kompetencer ud til medarbejderne, herunder administrative rutiner.

**Beskrivelse af de tilhørende arbejdsmarkedsrelevante kompetencer**

**Eftersyn og lettere vedligeholdelse af transportmateriel på jernbane**

**Kort beskrivelse af kompetencen og dens anvendelse i jobområdet**

Kompetencen omfatter lettere vedligeholdelse og eftersyn af relevant transportmateriel på jernbane.

Arbejdet udføres ud fra jobområdets manualer samt gældende lovgivning, regler og aftaler. Det gælder både forebyggende, uplanlagte og lovbefalede eftersyn.

**Teknologi og arbejdsorganisering**

Transportmateriel gennemgår en stadig teknologisk udvikling. Den enkelte togklargører har ansvaret for at foretage de eftersyn og den vedligeholdelse, som materiellets manualer, myndigheder og virksomhedens politik på området foreskriver.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Arbejdsopgaverne forudsætter, at medarbejderen kan læse og skrive dansk samt har IT-færdigheder. I mange tilfælde anvendes manualer på engelsk eller tysk.

**Kompetencens udbredelse på arbejdspladser i jobområdet**

Kompetencen er vidt udbredt inden for jobområdet og er nødvendig for alle togklargørere inden for området, som anvender transportmateriel og hjælpeudstyr til udførslen af deres arbejdsopgaver.

**Beskrivelse af de tilhørende arbejdsmarkedsrelevante kompetencer**

**Klargøring og lettere vedligehold af togmateriel**

**Kort beskrivelse af kompetencen og dens anvendelse i jobområdet**

De kompetencer, der er fælles med grundlæggende og brede kompetenceområder inden for transportområdet, erhverves bl.a. i kompetenceområderne Grundkompetence Lager & terminal, Lager & logistik samt i Grundkompetence Chauffør – gods og i Godstransport ad landevej.

Togklargøreren kan:

* Klargøre, soignere og udføre lettere vedligeholdelse på togsmateriel i henhold til gældende forskrifter.
* Fortage sikkerhedseftersyn i henhold til gældende forskrifter
* Udføre rangeringsopgaver og kørsel med forskellige materieltyper indenfor stationsområdet.
* Udføre periodiske serviceeftersyn af materiel
* Udføre servicemæssig klargøring fx catering, toilettømning, diverse påfyldninger af sprinklervæske, brændstof, sand og vand m.v.
* Foretage udvendig vognvask og afrensning af graffiti
* Foretage mindre indvendige rengøringsopgaver
* Sikkerhedsmæssig korrekt håndtering af kemikalier, affald m.m.
* Udføre kontrolopgaver og registrere i produktionssystemer
* Assistere ved værkstedsopgaver
* Udføre vagt- og runderingsopgaver
* Udføre mindre vedligeholdelses- og rengøringsopgaver på stationer og terminaler
* Udføre serviceopgaver overfor kunder på stationer og terminaler
* Udføre lager- og logistikopgaver
* Udføre deres arbejde i henhold til gældende strømregulativer

Togklargøreren skal kunne læse og skrive dansk, samt have IT-færdigheder. I mange tilfælde forudsættes det, at togklargøreren kan forstå og anvende manualer på engelsk eller tysk.

**Teknologi og arbejdsorganisering**

Operatørerne er i dag specialiseret inden for hver sin type togtransport og klargørerne arbejder derfor kun med klargøring af de respektive typer materiel (S-tog, metrotog osv.). Opgaverne kan variere alt efter område og materieltype.

Enkelte operatører udfører flere typer togtransport og medarbejderne skal derfor kunne foretage klargøring inden for flere områder og materieltyper.

Der anvendes teknologisk informations-, registrerings og kommunikationsudstyr, samt højteknologisk, mekanisk og opgaverelateret hjælpeudstyr. Systemer og graden af automatisering veksler fra operatør til operatør.

I flere funktioner skal medarbejderen kunne betjene en gaffeltruck og en eller flere typer kraner.

Medarbejderne arbejder ofte i sjak eller (selvstyrende) grupper. De enkelte opgaver kan udføres alene, dog således at medarbejderen ofte er en del af et sjak eller en (selvstyrende) gruppe.

Hos de mindre operatører arbejdes der på tværs af funktionsgrænserne, når f.eks. lokomotivførere eller rengøringsmedarbejderen udfører klargøringsfunktioner.

Der stilles store krav til planlægning og sikker og hurtig udførsel af arbejdsopgaverne, som udføres efter stramme deadlines.

Der samarbejdes med mange forskellige aktører og medarbejdergrupper på samme arbejdsområde. Medarbejderne skal have forståelse for sammenhængen af de mange arbejdsfunktionerog samarbejdsrelationer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Togklargørerne skal være i besiddelse af de nødvendige godkendelser til kørsel med forskellige materieltyper indenfor stationsområdet.. Godkendelserne opnås gennem uddannelser og prøver godkendt af Trafikstyrelsen, som også stiller krav om regelmæssig fornyelse af godkendelserne.

Togklargørerne skal, afhængig af arbejdsopgavernes art, desuden være i besiddelse af nødvendige certifikater og beviser:

* Certifikat til gaffeltruck (A og/eller B).
* Portal- og traverskran – C-certifikat
* Lastbilmonteret kran – D og/eller E-certifikat

**Kompetencens udbredelse på arbejdspladser i jobområdet**

Der er i dag brug for fleksible medarbejdere, som kan udføre mange forskellige funktioner inden for et givet område, således at arbejdet kan udføres hurtigt, sikkert og optimalt. Hos mindre operatører er det ofte en nødvendighed at medarbejderne kan udføre størstedelen opgaverne.

**Beskrivelse af de tilhørende arbejdsmarkedsrelevante kompetencer**

**Levering af kvalitet og service inden for togklargøring**

**Kort beskrivelse af kompetencen og dens anvendelse i jobområdet**

Kompetencen omfatter levering af kvalitet og service inden for togklargøring samt tilhørende kvalitetskontrol.

Arbejdet udføres under hensyntagen til god kundeservice efter virksomhedens principper og standarder, - herunder afværge konflikter i forhold til kunder, kolleger og samarbejdspartnere. Denne service kan også leveres over for udenlandske kunder og samarbejdspartnere.

Arbejdsopgaverne gennemføres med den rette kvalitet i henhold til virksomhedens kvalitetsstandarder.

For at kunne dette, er det vigtigt, at togklargøreren kender sin egen virksomheds kvalitetsnormer og -system, samt servicekoncept. Det er vigtigt at have god forståelse for virksomhedens, medarbejdernes og samarbejdspartnernes kulturelle forskelligheder. Det er også vigtigt at have god forståelse for betydningen af den personlige fremtræden overfor virksomhedens kunder og samarbejdspartnere.

Fleksibilitet og samarbejdsevne er nødvendig for, at arbejdet kan udføres med høj kvalitet og stor grad af service..Dette er specielt vigtigt indenfor et jobområde, hvor arbejdsindsatsen fra mange forskellige medarbejdere skal udføres efter stramme deadlines, og hvor forsinkelse af en arbejdsopgave kan betyde forsinkelse af adskillelige tog.

Togklargøreren kan medvirke ved oplæring af lærlinge indenfor området.

**Teknologi og arbejdsorganisering**

Arbejdsopgaverne udføres som regel i sjak, men kan også udføres alene - og altid med en høj grad af kontakt og kommunikation med kolleger, andre medarbejdergrupper og eksterne samarbejdspartnere (f.eks egen trafikafviklingsenhed, infrastrukturforvaltere herunder specielt trafikstyringsmedarbejdere, leverandører, operatører m.v.), som er gensidige afhængige af hinanden. Der arbejdes ofte med stramme deadlines og med stor sikkerhedsrisiko for personer og materiel.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Togklargøreren kan foretage kvalitetskontrol af andres og eget arbejde med bl.a. måling og registrering af data ved hjælp af IT.

**Kompetencens udbredelse på arbejdspladser i jobområdet**

Kvalitetsstyrings og -sikringssystemer er normale styringsparametre hos operatørerne. Kundeservice og samarbejdsevne er af afgørende betydning for alle virksomheder inden for området.

**Beskrivelse af de tilhørende arbejdsmarkedsrelevante kompetencer**

**Logistik og konkurrenceforhold, organisering og økonomi**

**Kort beskrivelse af kompetencen og dens anvendelse i jobområdet**

Kompetencen omfatter kendskab til logistik og konkurrenceforhold, arbejdsorganisering og økonomi.

En tilfredsstilklende udførelse af arbejdsopgaverne betyder, at togklargørerne skal have det nødvendige kendskab til virksomhedens samlede transport- og logistiksystem og sammenhængen mellem de forskellige funktioner i egen og samarbejdspartnernes virksomhed.

Togklargøreren har forståelse for de økonomiske sammenhænge i en virksomhed, herunder især hvorledes omkostninger påvirker den samlede økonomi i virksomheden.

Den enkelte togklargører er bevidst om de økonomiske konsekvenser af sine handlinger i den samlede transport- og logistikkæde og kan indgå i selvstyrende grupper/enheder.

Togklargøreren kan medvirke til at udarbejde forbedringsforslag til arbejdets organisering og gennemførelse og dermed til optimering af virksomhedens samlede resultat.

**Teknologi og arbejdsorganisering**

Området har i de senere år oplevet en øget liberalisering. Nye operatører er kommet på banen og stadig flere banestrækninger sættes i udbud. Dette har betydet øget konkurrence og dermed øgede krav til medarbejderne og deres arbejdsorganisering.

Selvstyrende eller selvfungerende grupper vinder i stigende grad frem. Disse selvstyrende enheder involverer alle medarbejdere og fordrer, at de kan indgå i de organisatoriske processer, der danner baggrund for planlægningen og tilrettelæggelsen af arbejdet. De selvstyrende grupper skal sikre en højnelse af effektiviteten og dermed en økonomisk rentabel drift inden for rammerne af virksomhedernes logistiske systemer.

Hvor det tidligere var mellemledere, der stod for planlægning, registrering og godkendelse af arbejdsopgaverne, er det nu almindeligt, at den samlede medarbejdergruppe selv skal planlægge og tilrettelægge arbejdet og dermed have indsigt i virksomhedens økonomiske strukturer og sammenhænge.

Det er i dag helt almindeligt at styre virksomheder ud fra et logistisk synspunkt, idet det er her, der virkelig kan sikres en optimering af virksomhedens drift. Dette gælder for både små, mellemstore og store virksomheder.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Ingen særlige krav

**Kompetencens udbredelse på arbejdspladser i jobområdet**

Kompetencen er udbredt indenfor jobområdet.

**Beskrivelse af de tilhørende arbejdsmarkedsrelevante kompetencer**

**Sikker godshåndtering på jernbane**

**Kort beskrivelse af kompetencen og dens anvendelse i jobområdet**

Kompetencen omfatter sikker og korrekt godshåndtering på jernbane.

Arbejdsopgaverne omfatter sikring og korrekt fordeling af lasten på godsvognen, korrekt og sikker losning, lastning og sikring af containere samt korrekt håndtering af gods med forskellige typer mekanisk hjælpeudstyr efter gældende forskrifter og regler.

Der foretages håndtering af farligt gods efter gældende forskrifter.

Der ydes rådgivning til kunder og kolleger ved læsning, surring og stuvning, tømning af vogne, håndtering af farligt gods m.v. ud fra gældende forskrifter

Der foretages ind og udsyn af kombienheder (veksellad, container og trailer)

Det er muligt for medarbejderne inden for godsklargøring at udvide deres kvalifikationer og kompetencer, således at de kan udføre funktioner som læssekonsulent eller supervisor.

De kompetencer, der er fælles med grundlæggende og brede kompetenceområder inden for transportområdet, erhverves bl.a. i kompetenceområderne Grundkompetence Lager & terminal, Lager & logistik samt i Grundkompetence Chauffør – gods og i Godstransport ad landevej.

**Teknologi og arbejdsorganisering**

Teknologien, som anvendes i forbindelse med godshåndtering, er i konstant udvikling (fx edb- og netbaseret godsvognsstyring) og stiller derfor stadig stigende krav til medarbejderne.

Medarbejderne arbejder ofte i sjak eller (selvstyrende) grupper. De enkelte opgaver kan udføres alene, dog således at medarbejderen ofte er en del af et sjak eller en (selvstyrende) gruppe.

Den praktiske lastning og losning foretages ofte af kunden og på dennes ansvar, godsklargørerens opgave er derfor også kontrollerende og rådgivende for at sikre, at godstransporten foregår efter gældende forskrifter.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Togklargørerne skal, afhængig af arbejdsopgavernes art, desuden være i besiddelse af nødvendige certifikater og beviser til gaffeltruck, portal- og traverskran, lastbilmonteret kran samt til farligt gods:

Arbejdsopgaverne forudsætter, at medarbejderen kan læse og skrive dansk samt har IT-færdigheder. I mange tilfælde anvendes manualer på engelsk eller tysk.

**Kompetencens udbredelse på arbejdspladser i jobområdet**

Kompetencen er vidt udbredt inden for jobområdet og nødvendig for alle togklargørere, der arbejder med håndtering af gods.

**Beskrivelse af de tilhørende arbejdsmarkedsrelevante kompetencer**

**Sikkerhed på jernbane for togklargøring**

**Kort beskrivelse af kompetencen og dens anvendelse i jobområdet**

Kompetencen omfatter de jernbanesikkerhedsklassificerede arbejdsopgaver, som udføres indenfor togklargøring.

Der udføres klargørings- og rangeringsopgaver af både manuelt og/eller automatisk fremførte tog. Dette udføres på både manuelt og automatisk styrede spor- og rangeringsområder i henhold til gældende sikkerhedsregler inden for færdselssikkerhed (herunder sikkerhedsregler for at færdes i og ved spor) og materielsikkerhed.

Der gennemføres sikkerhedstjek på vogne og traktionsenheder (fx bremseprøver) og sikkerhedsudstyr (nødkobling, brandslukningsudstyr m.v.)

I forbindelse med arbejdsopgaverne benyttes forskellige kommunikationssystemer herunder radio

Det er muligt for medarbejderne inden for togklargøring at udvide deres kvalifikationer og kompetencer, således at de har kompetence til at opholde sig i førerrum eller kan udføre funktionen som prøvetogsleder.

**Teknologi og arbejdsorganisering**

Arbejdsopgaverne udføres som regel i sjak, men kan også udføres alene - og altid med en høj grad af kontakt og kommunikation med kolleger, andre medarbejdergrupper og eksterne samarbejdspartnere (f.eks egen trafikafviklingsenhed, infrastrukturforvaltere herunder specielt trafikstyringsmedarbejdere, leverandører, operatører m.v.).

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Alle togklargørere skal have generelle og specifikke kompetencer (gods, person m.v.) inden for jernbanesikkerhed.

Kompetencen inden for jernbanesikkerhed opnås gennem uddannelser og prøver, hvis indhold er godkendt af Trafikstyrelsen samt gennem oplæring i virksomheden.

Kompetencerne skal vedligeholdes gennem uddannelse og prøver med regelmæssige intervaller. Trafikstyrelsen fastsætter minimum sikkerhedsmæssige krav på området og skal ligeledes godkende alle grund- og efteruddannelser.

Arbejdsopgaverne forudsætter, at medarbejderen kan læse og skrive dansk samt har IT-færdigheder. I mange tilfælde anvendes manualer på engelsk eller tysk.

**Kompetencens udbredelse på arbejdspladser i jobområdet**

Kompetencen er obligatorisk for alle medarbejdere, som arbejder med klargørings- og vedligeholdelsesopgaver inden for området.

**Beskrivelse af de tilhørende arbejdsmarkedsrelevante kompetencer**

**Stations- og infrastrukturopgaver for togklargøring**

**Kort beskrivelse af kompetencen og dens anvendelse i jobområdet**

Kompetencen omfatter mindre klargørings-, vedligeholdelses- og serviceopgaver på stationsområder og terminaler. Togklargørerne kan udføre mindre klargørings- og serviceopgaver på stationsområder og terminaler herunder:

Der udføres mindre vedligeholdelses- og rengøringsopgaver samt serviceopgaver overfor kunder på stationer og terminaler

Arbejdsopgaverne omfatter vedligeholdelse og servicering af billetautomater samt andre kunderelaterede salgs- og serviceopgaver

Der udføres eftersyn af togforvarmningsanlæg

Betjening og lettere vedligehold af spor og sporskifter, jording af kørestrøm samt snerydning på stationsområdet er andre arbejdsopgaver.

**Teknologi og arbejdsorganisering**

Billetautomater og andre kunderelaterede salgs- og serviceapparater gennemgår en stadig teknologisk udvikling. Den enkelte togklargører har ansvaret for at foretage de eftersyn og den vedligeholdelse, som materiellets manualer, myndigheder og virksomhedens politik på området foreskriver.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Kompetencer inden for jernbanesikkerhed og strøm opnås gennem uddannelser og prøver, hvis indhold er godkendt af Trafikstyrelsen og andre myndigheder, samt gennem oplæring i virksomheden.

Arbejdsopgaverne forudsætter, at medarbejderen kan læse og skrive dansk samt har IT-færdigheder. I mange tilfælde anvendes manualer på engelsk eller tysk.

**Kompetencens udbredelse på arbejdspladser i jobområdet**

Kompetencen er vidt udbredt inden for jobområdet og nødvendig for alle togklargørere, som arbejder med klargørings- og serviceopgaver inden for stations- og infrastrukturområdet.

**Beskrivelse af de tilhørende arbejdsmarkedsrelevante kompetencer**

**Sundhed, sikkerhed, arbejdsmiljø og adfærd**

**Kort beskrivelse af kompetencen og dens anvendelse i jobområdet**

Togklargøreren har en grundlæggende forståelse for elementær sikkerhed på arbejdspladsen, så vedkommende kan anvende sin viden ved løsning af opgaver, som indebærer sikkerhedsmæssige risici, samt ved brug af transportmateriel og hjælpeudstyr.

Togklargøreren har en adfærd, som altid tager udgangspunkt i sikkerhed gennem et indgående kendskab til jernbanesikkerhed med fokus på personlig sikkerhed i forhold til passagerer, kolleger og samarbejdspartnere.

Togklargøreren kan aktivt medvirke til at mindske arbejds- og belastningsskader og styrke egen sundhed på baggrund af sin viden om ergonomi, hvordan fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet.

Togklargøreren kan reagere hensigtsmæssigt ved uheld og ulykker, som omfatter farligt gods og kemikalier.

Togklargøreren har en adfærd, som altid tager udgangspunkt i konfliktafværgelse i forhold til passagerer, kolleger og samarbejdspartnere gennem kendskab til psykologiske og menneskelige reaktioner.

Togklargøreren kan agere hensigtsmæssigt i henhold til gældende sikkerhedsprocedurer i tilfælde af nødsituationer, trusler om terror m.m.

Togklargøreren kan udføre almindelig førstehjælp ved ulykker i virksomheden.

Togklargøreren kan forebygge, at ild opstår og reagere hensigtsmæssigt ved brand.

Togklargøreren er bevidst om gældende sikkerhedskrav og -regler omkring arbejdets udførelse.

**Teknologi og arbejdsorganisering**

Togklargøreren er udsat for betydelige sundhedsmæssige belastninger af både psykisk og fysisk karakter. Arbejdet er ofte ensidigt gentagende med stor nedslidning og en høj frekvens af arbejdsrelaterede skader.

De skiftende arbejdstider, besværlige vilkår m.h.t. sund ernæring, motion m.v., stiller krav om sund levevis med det formål at øge trafiksikkerheden, forlænge den enkeltes levealder samt mindske erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Togklagøreren skal have kendskab til gældende regler og anvisninger for arbejdets tilrettelæggelse, indretning og udførelse, som udstedes af operatørerne, Trafikstyrelsen, Arbejdstilsynet, og brandmyndighederne.

**Kompetencens udbredelse på arbejdspladser i jobområdet**

Kompetence er vigtig og vidt udbredt på jobområdet. Inden for området arbejdes der til tider under stort tidspres, hvilket medfører øget risiko for ulykker og skader. Det er især store og mellemstore operatører, der arbejder målrettet på at mindske arbejdsulykker og skader.

Virksomheder, der håndterer containere til international transport, vil blive mødt med nye sikkerhedskrav i forbindelse med den intensiverede kamp mod terrorisme.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | | **EUU** | **Varighed**  **i dage** |  | **Tilknyttet i perioden** |
| --- | --- | --- | --- | --- | --- |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 01-09-2007 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-07-2013 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-07-2013 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 07-10-2008 og fremefter |
| 40533 | Introduktion til et brancheområde (F/I) | AP | 40,0 |  | 07-10-2008 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 07-10-2008 og fremefter |
| 40535 | Introduktion til det danske arbejdsmarked (F/I) | AP | 3,0 |  | 08-10-2008 og fremefter |
| 40916 | Togklargøringsarbejde i spor | AK | 7,0 |  | 21-01-2010 og fremefter |
| 40918 | Bremseprøve af togmateriel | AK | 1,0 |  | 18-12-2009 og fremefter |
| 42730 | Introduktion til førstehjælp på jobbet | AP | 0,4 |  | 01-09-2007 og fremefter |
| 43343 | Praktik for F/I | AP | 48,0 |  | 01-12-2007 og fremefter |
| 44590 | Materielsikkerhed på jernbanemateriel | AK | 3,0 |  | 26-01-2009 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-07-2013 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-07-2013 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-09-2007 og fremefter |
| 45573 | Dansk som andetsprog for F/I, alment niveau | AP | 40,0 |  | 01-09-2007 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-09-2007 og fremefter |
| 45917 | Praktikvejledning af eud-elever/lærlinge | AF | 1,0 |  | 01-09-2007 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |